CELEX: 32016R1248
Language: et
Date: 2016-07-28 00:00:00
Title: Komisjoni rakendusmäärus (EL) 2016/1248, 28. juuli 2016, millega muudetakse määruse (EL) nr 206/2010 II lisa seoses Botswanat käsitleva kandega loetelus, kus on esitatud sellised kolmandad riigid, territooriumid või nende osad, kust on lubatud liitu tuua värsket liha (EMPs kohaldatav tekst)

29.7.2016   
            
            
               ET
            
            
               Euroopa Liidu Teataja
            
            
               L 204/112
            
         KOMISJONI RAKENDUSMÄÄRUS (EL) 2016/1248,
   28. juuli 2016,
   millega muudetakse määruse (EL) nr 206/2010 II lisa seoses Botswanat käsitleva kandega loetelus, kus on esitatud sellised kolmandad riigid, territooriumid või nende osad, kust on lubatud liitu tuua värsket liha
   (EMPs kohaldatav tekst)
   EUROOPA KOMISJON,
   võttes arvesse Euroopa Liidu toimimise lepingut,
   võttes arvesse nõukogu 16. detsembri 2002. aasta direktiivi 2002/99/EÜ, milles sätestatakse inimtoiduks ettenähtud loomsete saaduste tootmist, töötlemist, turustamist ja ühendusse toomist reguleerivad loomatervishoiu eeskirjad, (1) eriti selle artikli 8 sissejuhatavat lauset, artikli 8 lõike 1 esimest lõiku ja artikli 8 lõiget 4,
   ning arvestades järgmist:
   
               (1)
            
            
               Direktiivis 2002/99/EÜ on muu hulgas sätestatud loomatervisenõuded, mida tuleb täita inimtoiduks ette nähtud loomset päritolu toodete liitu toomisel. Kõnealuste nõuete kohaselt tohib selliseid tooteid liitu tuua üksnes neist kolmandatest riikidest, mis on esitatud komisjoni koostatud loetelus.
            
         
               (2)
            
            
               Komisjoni määruses (EL) nr 206/2010 (2) on muu hulgas sätestatud tingimused, mis kehtivad teatavate kabiloomade värske liha saadetiste liitu toomisel. Kõnealuse määruse II lisa 1. osas on esitatud loetelu neist kolmandatest riikidest, territooriumidest või nende osadest, kust on lubatud selliseid saadetisi liitu tuua, ning nende veterinaarsertifikaatide näidised, mis peavad selliste saadetistega kaasas olema, kusjuures arvesse tuleb võtta kõiki eritingimusi või nõutavaid lisatagatisi.
            
         
               (3)
            
            
               Botswana on jaotatud piirkondadeks kõnealusesse loetellu lisamise eesmärgil. Botswanas loodud piirkonnad on esitatud määruse (EL) nr 206/2010 II lisa 1. osas kõnealuse riigi osadena, kust on lubatud liitu tuua teatavate kodu- ja looduslike kabiloomade värske liha saadetisi. Riigi sellised osad koosnevad mitmest veterinaarkontrollitsoonist või selle osast.
            
         
               (4)
            
            
               2013. aasta märtsis korraldas komisjon Botswanas auditi, et hinnata olemasolevat loomatervishoiu kontrollisüsteemi, eelkõige suu- ja sõrataudi kontrollimist (3). Komisjon leidis, et suu- ja sõrataudi viiruse sissetoomise riski veterinaarkontrollitsooni 6 osasse, kust on lubatud liitu tuua teatavate kodu- ja looduslike kabiloomade värsket liha, ei saa pidada minimaalseks. Võttes arvesse kõnealusele haigusele vastuvõtlikesse liikidesse kuuluvatelt kabiloomadelt pärit värske liha importimise kaudu suu- ja sõrataudi viiruse sissetoomise riski, peatati veterinaarkontrollitsoonist 6 sellise värske liha liitu eksportimise luba komisjoni rakendusmäärusega (EL) nr 482/2013 (4).
            
         
               (5)
            
            
               2015. aasta oktoobris korraldas komisjon auditi, et hinnata suu- ja sõrataudi tõttu kehtestatud järelevalve- ja piirkondadeks jaotamise meetmete tõhusust (5). Komisjon avastas, et veterinaarkontrollitsoon 6 oli ümber kujundatud ning jaotatud veterinaarkontrollitsoonideks 6a ja 6b, kusjuures endine tugeva järelevalvega piirkond piki Zimbabwe riigipiiri oli hõlmatud veterinaarkontrollitsooniga 6b. Maailma Loomatervise Organisatsioon on mõlemad veterinaarkontrollitsoonid tunnistanud suu- ja sõrataudi vabaks tsooniks, kus loomi ei vaktsineerita (6).
            
         
               (6)
            
            
               Komisjon jõudis järeldusele, et Botswana pädev asutus on täielikult lahendanud vajakajäämised, mille tõttu peatati veterinaarkontrollitsoonist 6 importimise luba, ning et Botswana annab nüüd veterinaarkontrollitsoonide 6a ja 6b suhtes suu- ja sõrataudi osas piisavad tagatised, mis vastavad suu- ja sõrataudile vastuvõtlikesse liikidesse kuuluvate kodu- ja looduslike kabiloomade värske liha sissetoomise puhul kehtivatele liidu nõuetele või on nendega võrdväärsed.
            
         
               (7)
            
            
               Botswana on esitanud taotluse veterinaarkontrollitsoonide 6a ja 6b kohta, et saada luba tuua kõnealustest tsoonidest liitu teatavate kodu- ja looduslike kabiloomade konditustatud ja laagerdunud värsket liha, mille toomise suhtes kõnealustest tsoonidest kohaldatakse lisatagatisi.
            
         
               (8)
            
            
               Eespool nimetatud kaalutlusi silmas pidades on asjakohane lubada Botswana veterinaarkontrollitsoonidest 6a ja 6b liitu tuua teatavate kodu- ja looduslike kabiloomade värsket liha.
            
         
               (9)
            
            
               Seepärast tuleks määruse (EL) nr 206/2010 II lisa 1. osa vastavalt muuta.
            
         
               (10)
            
            
               Käesoleva määrusega ette nähtud meetmed on kooskõlas alalise taime-, looma-, toidu- ja söödakomitee arvamusega,
            
         ON VASTU VÕTNUD KÄESOLEVA MÄÄRUSE:
   Artikkel 1
   Määruse (EL) nr 206/2010 II lisa 1. osa muudetakse käesoleva määruse lisa kohaselt.
   Artikkel 2
   Käesolev määrus jõustub kahekümnendal päeval pärast selle avaldamist Euroopa Liidu Teatajas.
   
      Käesolev määrus on tervikuna siduv ja vahetult kohaldatav kõikides liikmesriikides.
      Brüssel, 28. juuli 2016
      
         
            Komisjoni nimel
         
         
            president
         
         Jean-Claude JUNCKER
      
   
   
      (1)  EÜT L 18, 23.1.2003, lk 11.
   
      (2)  Komisjoni 12. märtsi 2010. aasta määrus (EL) nr 206/2010, millega kehtestatakse nende kolmandate riikide, territooriumide või nende osade loetelud, kust on lubatud Euroopa Liitu tuua teatavaid loomi ja värsket liha, ning veterinaarsertifitseerimise nõuded (ELT L 73, 20.3.2010, lk 1).
   
      (3)  http://ec.europa.eu/food/fvo/audit_reports/details.cfm?rep_id=3103
   
      (4)  Komisjoni 24. mai 2013. aasta rakendusmäärus (EL) nr 482/2013, millega muudetakse määrust (EL) nr 206/2010, millega kehtestatakse nende kolmandate riikide, territooriumide või nende osade loetelud, kust on lubatud Euroopa Liitu tuua teatavaid loomi ja värsket liha, ning veterinaarsertifitseerimise nõuded (ELT L 139, 25.5.2013, lk 6).
   
      (5)  http://ec.europa.eu/food/fvo/audit_reports/details.cfm?rep_id=3559
   
      (6)  http://www.oie.int/animal-health-in-the-world/official-disease-status/fmd/list-of-fmd-free-members/
   
      LISA
      Määruse (EL) nr 206/2010 II lisa 1. osas asendatakse Botswanat käsitlev kanne järgmisega:
      
         
                     „BW – Botswana
                  
                  
                     BW-0
                  
                  
                     Kogu riik
                  
                  
                     EQU, EQW
                  
                  
                      
                  
                  
                      
                  
                  
                      
                  
                  
                      
                  
               
                     BW-1
                  
                  
                     Veterinaarkontrollitsoonid 3c, 4b, 5, 8, 9 ja 18
                  
                  
                     BOV, OVI, RUF, RUW
                  
                  
                     F
                  
                  
                     1
                  
                  
                     11. mai 2011
                  
                  
                     26. juuni 2012
                  
               
                     BW-2
                  
                  
                     Veterinaarkontrollitsoonid 10, 11, 13 ja 14
                  
                  
                     BOV, OVI, RUF, RUW
                  
                  
                     F
                  
                  
                     1
                  
                  
                      
                  
                  
                     7. märts 2002
                  
               
                     BW-3
                  
                  
                     Veterinaarkontrollitsoon 12
                  
                  
                     BOV, OVI, RUF, RUW
                  
                  
                     F
                  
                  
                     1
                  
                  
                     20. oktoober 2008
                  
                  
                     20. jaanuar 2009
                  
               
                     BW-4
                  
                  
                     Veterinaarkontrollitsoon 4a, välja arvatud 10 km laiune range järelevalvega puhvertsoon piki suu- ja sõrataudi vaktsineerimistsooni ja looduskaitseala piiri
                  
                  
                     BOV
                  
                  
                     F
                  
                  
                     1
                  
                  
                     28. mai 2013
                  
                  
                     18. veebruar 2011
                  
               
                     BW-5
                  
                  
                     Veterinaarkontrollitsoonid 6a ja 6b
                  
                  
                     BOV, OVI, RUF, RUW
                  
                  
                     F
                  
                  
                     1
                  
                  
                     28. mai 2013
                  
                  
                     18. august 2016“